Euroopa Liidu Teataja L 198 , 08/08/1996 Lk 0036 - 0039



Üheksateistkümnes komisjoni direktiiv 96/41/EÜ, 25. juuni 1996, millega kohandatakse tehnika arengule liikmesriikides kosmeetikatoodete kohta vastuvõetud õigusaktide ühtlustamist käsitleva direktiivi 76/768/EMÜ II, III, VI ja VII lisa (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse liikmesriikides kosmeetikatoodete kohta vastuvõetud õigusaktide ühtlustamist käsitlevat nõukogu 27. juuli 1976. aasta direktiivi 76/768/EMÜ, [1] viimati muudetud komisjoni direktiiviga 95/34/EÜ, [2] eriti selle artikli 8 lõiget 2, olles nõu pidanud kosmeetika teaduskomiteega ning arvestades, et: olemasolevatest teaduslikest andmetest ilmneb, et ultravioletse kiirguse puhul häirib urokaanhape immuunsüsteemi toimimist ja seetõttu tuleks selle kasutamine keelata; kaltsiumhüdroksiid kasutamisel segus guanidiini soola ja liitiumhüdroksiidiga juuste sirgendajatena võib olla soovimatu mõju, kui need puutuvad kokku silmadega; seetõttu tuleks neid kasutamisel rakendada teatavaid piiranguid ja tingimusi; kõige uuemate teadus- ja tehnikauuringute tulemuste põhjal võib kloorfenesiini, naatriumhüdroksümetüülglütsinaati ja titaandioksiidile sadestatud hõbekloriidi kosmeetikatoodetes säilitusainetena kasutada; kõige uuemate teadus- ja tehnikauuringute tulemuste põhjal võib N-{(2 ja 4)-[2-oksoborn-3-üülideen)metüül]bensüül}akrüülamiidi polümeeri kosmeetikatoodetes ultraviolettfiltrina kasutada; käesolevas direktiivis sätestatud meetmed on kooskõlas kosmeetikatoodete sektoris tehniliste kaubandustõkete kõrvaldamist käsitlevate direktiivide tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 76/768/EMÜ muudetakse lisa kohaselt. Artikkel 2 1. Liikmesriigid võtavad vajalikud meetmed, millega tagatakse, et lisas ettenähtud ainete puhul ei vii ühenduses registrisse kantud tootjad ega importijad alates 1. juulist 1997 turule tooteid, mis ei vasta käesoleva direktiivi nõuetele. 2. Liikmesriigid võtavad vajalikud meetmed, millega tagatakse, et lõikes 1 nimetatud tooteid, mis sisaldavad lisas ettenähtud aineid, ei müüda ega tarnita muul viisil lõpptarbijale pärast 30. juunit 1998. Artikkel 3 1. Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 30. juunil 1997. Liikmesriigid teatavad neist viivitamata komisjonile. Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud siseriiklike õigusnormide teksti. Artikkel 4 Käesolev direktiiv jõustub kolmandal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 25. juuni 1996 Komisjoni nimel komisjoni liige Emma bonino [1] EÜT L 262, 27.9.1976, lk 169. [2] EÜT L 167, 18.7.1995, lk 19. -------------------------------------------------- LISA Direktiivi 76/768/EMÜ lisasid muudetakse järgmiselt. 1. II lisas lisatakse viitenumber 418 järgmiselt: "418. 3-imidasool-4-üülakrüülhape ja selle etüülester (urokaanhape)"; 2. III lisas asendatakse viitenumber 15 järgmiste viitenumbritega: "a | b | c | d | e | f | 15a | Kaalium- või naatriumhüdroksiid | a)Küünevalli pehmendaja | a)5 massiprotsenti | | a)Sisaldab leelist. Vältida silma sattumist. Võib põhjustada pimedaksjäämist. Hoida lastele kättesaamatus kohas. | | b)Juuste sirgendaja | b) | | b) | | 1.Üldiseks kasutamiseks | 1.2 massiprotsenti | | 1.Sisaldab leelist. Vältida silma sattumist. Võib põhjustada pimedaksjäämist. Hoida lastele kättesaamatus kohas. | | 2.Erialaseks kasutamiseks | 2.4,5 massiprotsenti | | 2.Üksnes kutsealaseks kasutamiseks. Vältida silma sattumist. Võib põhjustada pimedaksjäämist. | | c)pH reguleerija | c)kuni pH 12,7 | | c)Hoida lastele kättesaamatus kohas. Vältida silma sattumist. | | —depileerimistooted | | | | | d)Muuks kasutuseks pH reguleerijana | d)kuni pH 11 | | | 15b | Liitiumhüdroksiid | a)Juuste sirgendaja | | | | | 1.Üldiseks kasutamiseks | 1.2 massiprotsenti | | 1.Sisaldab leelist. Vältida silma sattumist. Võib põhjustada pimedaksjäämist. Hoida lastele kättesaamatus kohas. | | 2.Kutsealaseks kasutamiseks | 2.4,5 massiprotsenti | | 2.Üksnes kutsealaseks kasutamiseks. Vältida silma sattumist. Võib põhjustada pimedaksjäämist. | | b)Muuks kasutamiseks | | | | 15c | Kaltsiumhüdroksiid | a)Juuste sirgendajad, mis sisaldavad kahte komponenti: kaltsiumhüdroksiidi ja guanidiini soola | 7 massiprotsenti kaltsiumhüdroksiidi | | Sisaldab leelist. Vältida silma sattumist. Võib põhjustada pimedaksjäämist. Hoida lastele kättesaamatus kohas. | | b)Muuks kasutamiseks | | | | 3. VI lisas: a) 1. osa: Lisatakse järgmised viitenumbrid: "a | b | c | d | e | 50 | 3(ρ-klorofeenoksü)propaan-1,2-diool (kloorfenesiin) | 0,3 % | | | 51 | Naatriumhüdroksümetüülaminoatsetaat (naatriumhüdroksümetüülglütsinaat) | 0,5 % | | | 52 | Titaandioksiidile sadestatud hõbekloriid | 0,004 %, arvutatud hõbekloriidina | 20 massiprotsenti titaandioksiidile sadestatud hõbekloriidi. Keelatud kasutada alla kolmeaastastele lastele ettenähtud toodetes, suuhügieenitoodetes ja toodetes, mis on ette nähtud kasutamiseks silmade ümbruses ja huultel." | | b) 2. osa: Viitenumbrid 2 ja 30 jäetakse välja. Viitenumbrite 16, 21 ja 29 all asendatakse kuupäev " 30.6.1996" kuupäevaga " 30.6.1997"; 4. VII lisas: a) 1. osa: Lisatakse järgmine viitenumber: "e | b | c | d | e | 11 | N-{(2 ja 4)-[2-oksoborn-3-üülideen)metüül]bensüül}akrüülamiidi polümeer | 6 %" | | | b) 2. osa: Viitenumbrid 33 ja 34 jäetakse välja. Viitenumbrite 2, 5, 6, 12, 13, 17, 25, 26, 29 ja 32 all asendatakse kuupäev " 30.6.1996" kuupäevaga " 30.6.1997". --------------------------------------------------